De dødes tjern
Store norske leksikon,Kunst og estetikk,Film, TV og teater,Film og TV,Norske filmer og TV-serier
De dødes tjern er en norsk spillefilm fra 1958 som kan regnes som den første norske skrekkfilmen. Manuset var basert på en kriminalroman av Bernhard Borge (pseudonym for André Bjerke).
Handling En håndfull venner fra Oslo reiser til en hytte i Østerdalen for å finne en mann som er forsvunnet og løse mysteriet med en gammel spøkelseshistorie. Henki Kolstad (som Bernhard Borge), Bjørg Engh, Henny Moan, Erling Lindahl og Georg Richter spilte de sentrale rollefigurene. André Bjerke medvirker i rollen som «okkultisten» Gabriel Mørk. Produksjon Regi og manus var ved Kåre Bergstrøm. Foto ved Ragnar Sørensen som her for første gang i Norge brukte cinemascope-formatet. Musikk av Gunnar Sønstevold. Les mer i Store norske leksikon skrekkfilm norsk skrekkfilm norsk film